หุ้นปิดเช้าร่วง22จุดกังวลศก.สหรัฐทรุดหนัก
ตลาดหุ้นวันที่ 22 ก.ย.ดัชนีปิดภาคเช้าที่  1,006.73 จุด ลดลง  22.86 จุด หรือ -2.22%  มูลค่าการซื้อขาย 14,730.05  ล้านบาท
22 ก.ย. 2554

ตลาดหุ้นวันที่ 22 ก.ย.ดัชนีปิดภาคเช้าที่  1,006.73 จุด ลดลง  22.86 จุด หรือ -2.22%  มูลค่าการซื้อขาย 14,730.05  ล้านบาท        นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บริษัทหลักทรัพย์โกลเบล็ก กล่าวว่า แนวโน้มช่วงบ่ายดัชนีมีโอกาสปรับตัวลดลงได้ต่อเนื่องจากช่วงเช้าและมีโอกาสหลุดแนวรับ 1,000 จุดลงมาได้ หลังจากเมื่อคืนนี้ธนาคารกลางสหรัฐ (เฟด) แสดงความกังวลต่อเศรษฐกิจ
สหรัฐว่ามีความเสี่ยงที่จะเผชิญภาวะขาลง ขณะที่เฟดมีมติคงอัตราดอกเบี้ยระยะสั้นที่ระดับ 0-0.25% รวมถึงประกาศใช้ Operation Twist ซึ่งทำให้นักลงุทนมีความกังวลต่อภาวะเศรษฐกิจมากขึ้นและคาดว่ามาตรการดังกล่าวอาจจะไม่มีประสิทธิภาพมากพอที่จะกระตุ้นให้เศรษฐกิจฟื้นตัวขึ้นได้ 
ส่งผลให้หุ้นเอเชียเปิดตลาดมาปรับตัวลดลงกันถ้วนหน้านอกจากนี้ยังมีข่าวว่ามูดี้ส์อาจปรับลดอันดับความน่าเชื่อถือของธนาคารขนาดใหญ่ในสหรัฐ ยิ่งส่งผลให้บรรยากาศลงทุนไม่ค่อยดีนัก        "ดัชนีหลุดแนวรับ 1,012 และ 1,009 จุดลงมา ต้องดูว่า 1,000 จุดจะรับอยู่ไหม โดยคาดว่าแรงขายที่ออกมาวันนี้อาจเกิดจากนักลงทุนมองทิศทางหุ้นยังเป็นขาลงจึงยืมหุ้นไปขายก่อน รวมถึงนักลงทุนบางส่วนอาจถูกบังคับขายหุ้นออกมา เห็นได้ว่าหุ้นขนาดใหญ่เป็นเป้าหมายถูกขายหนัก"นายธวัชชัย กล่าว
หลักทรัพย์ 5อันดับแรกที่มีมูลค่าการซื้อขายสูงสุด ได้แก่PTT     มูลค่าการซื้อขาย   983.36  ล้านบาท   ปิดที่  304 บาท  ลดลง 8  บาท หรือ -2.56%SCC     มูลค่าการซื้อขาย   900.28  ล้านบาท   ปิดที่  300 บาท  ลดลง 6  บาท หรือ -1.96%KBANK   มูลค่าการซื้อขาย   894.40  ล้านบาท   ปิดที่  119.50บาท  ลดลง 4  บาท หรือ -3.24%ADVANC  มูลค่าการซื้อขาย   869.17  ล้านบาท   ปิดที่  125บาท  ลดลง 1.50  บาท หรือ -1.19%BBL     มูลค่าการซื้อขาย   747.40  ล้านบาท   ปิดที่  149 บาท  ลดลง 4.50  บาท หรือ -2.93%